da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da da en da da en da en en en en da da da fr da da da en sv da en da da da da da da da da da da en en da da da da da da da da da da da da da da da da da da da en en da da da da da da da da da da da da da et ro da da da en da da da da da da da da da da da da da da da da da da da da en da da nl da da da da da da da en da da da da da sv de it fr en de de et war da es en da da da da sv pl it en da en cs da da en da da da en da en en en da en da en es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Oridecin, komb.? - Find information på Medicin.dk
Oridecin bruges til behandling af
Oridecin er et øjenmiddel med binyrebarkhormon og antibiotikum i kombination.
Oridecin anvendes hos børn og voksne til:
Forebyggelse og behandling af øjenbetændelse og andre vævsreaktioner (inflammation) i øjet i forbindelse med operation for grå stær.
Voksne og børn over 2 år
Sædvanligvis 1 dråbe i øjet 4-6 gange i døgnet.
De 2 første dage kan dosis evt. øges til 1 dråbe hver 2. time. Aftrappes ved bedring.
Behandlingstiden er sædvanligvis 14 dage og må ikke overskride 24 dage.
Kombinerede øjendråber bør ikke anvendes ved infektion i øjet med pus.
Erfaring savnes vedr. børn under 2 år.
Ved rolig lukning af øjet og let tryk med en finger på nederste øjenlåg ind mod næsen i 2 minutter efter inddrypning, bevarer du lægemidlet i øjet i længere tid og reducerer samtidig de systemiske  bivirkninger.
Vask hænder, inden du går i gang med at dryppe øjne.
Hvis du bruger kontaktlinser, skal du tage dem ud, inden du drypper øjne. Vent mindst 15 minutter, før du sætter kontaktlinserne i igen.
Øjendråber findes i to typer emballage
Endosispipetter indeholder ikke konserveringsmiddel. Der åbnes en ny beholder ved hver drypning, og eventuelt restindhold i pipetten må ikke gemmes til næste dosis.
Flerdosisbeholder indeholder konserveringsmiddel. Øjendråberne må anvendes i højst 4 uger, efter de er åbnet.
Endosisbeholdere. Træk pladen af engangspipetter frem af yderemballagen og riv en pipette af. Pipetten åbnes ved at dreje vingen af.
Flerdosisbeholder. Flasken åbnes ved at skrue låget af.
I nogle tilfælde skal flerdosisbeholderen omrystes før anvendelsen. Det vil fremgå af pakningen og indlægssedlen.
Læg hovedet tilbage og træk forsigtigt det nederste øjenlåg ned, så der dannes en lille lomme mellem det nederste øjenlåg og øjet.
Vend bunden i vejret på beholderen og tryk let med tommel- og pegefinger på flaskens sider eller bund, indtil en enkelt dråbe drypper ned i øjet.
Flaskespidsen må ikke røre øjet eller øjenlåget. Øjendråberne i flasken kan derved blive forurenet med bakterier, som kan give øjeninfektion.
Brug aldrig øjendråber, som har skiftet udseende eller ændret lugt.
Luk øjet straks efter drypning af hver dråbe og pres med en finger ved den inderste øjenkrog i et par minutter.
Derved bliver øjendråberne i øjet, hvor de skal virke. I modsat fald kan øjendråberne løbe ned i svælget og optages i blodbanen fra mave-tarmkanalen og give bivirkninger andre steder i kroppen.
Det fremgår af etiketten, hvor mange dråber, du skal dryppe med hver gang. Der er almindeligvis kun plads til én dråbe i øjet ad gangen, så det er ingen fordel at dryppe med flere dråber.
Hvis du anvender flere typer øjenmedicin, bør der gå ca. 5 minutter mellem de forskellige præparater. Øjensalve skal bruges til sidst.
Kassér engangspipetten, selvom der stadig er lidt tilbage i den. Øjendråberne kan ellers blive forurenet med bakterier.
Skru hætten på flerdosisbeholderen grundigt på straks efter brug. Konserverede øjendråber må kun anvendes i 4 uger, efter de er åbnet, og kan altså ikke gemmes fra sæson til sæson.
Generelt har de kombinerede øjenprodukter med antibiotika og binyrebarhormon stort set ingen bivirkninger. Følgende er dog registreret i forbindelse med godkendelsen:
Højst 1 ud af 100 personer får bivirkningen.
Forhøjet tryk i øjet, Sløret syn, Øjensmerter, Hævelse i øjets slimhinde, Øjengener, Øjenirritation, Øjenkløe.
Sammentrækninger i strubemuskulaturen, Høfeber.
Højst 1 ud af 1.000 personer får bivirkningen.
Allergiske reaktioner i øjet, Hornhindebetændelse, Røde øjne, Sår på hornhinden*, Tørre øjne.
Forstørrede pupiller, Hævede øjenlåg, Røde øjenlåg, Tåreflåd.
Anafylaktisk chok - en akut alvorlig allergisk tilstand, Overfølsomhed, Væskeophobning i ansigtet.
Alvorlig hudreaktion, Hudkløe, Hududslæt.
* Benzalkoniumchlorid kan i meget sjældne tilfælde medføre skade på hornhinden.
Forhøjet tryk i øjet debuterer typisk 2-8 uger efter start på behandlingen. Ubehandlet kan det forårsage grøn stær med blivende synstab. Trykstigningen kan også ses hos børn.
Binyrebarkhormoner kan fremskynde udvikling af grå stær og vækst af svampe.
Stressøje (sløret syn pga. væskeansamling bag nethinden) er set ved behandling med binyrebarkhormoner.
Cushings syndrom eller andre forstyrrelser i kroppens produktion af binyrebarkhormon kan forekomme efter intensiv eller langvarig behandling. Risikoen skyldes, at kroppen med tiden udsættes for en større mængde binyrebarkhormon, som kan påvirke særlige følsomme patienter, herunder børn.
Læs generelt om bivirkninger
Bør ikke anvendes ved bakterier, virus- eller svampeinfektion i øjet eller i øjenomgivelserne, medmindre der samtidig anvendes et middel, som dræber de pågældende bakterier, virus eller svampe.
Midlet må desuden ikke anvendes ved overfølsomhed over for indholdsstofferne eller andre aminoglykosider inkl. hjælpestoffet neomycin.
Midlet må ikke anvendes sammen med kontaktlinser, da det indeholder mikrokrystaller, som kan sætte sig på bagsiden af linserne og beskadige hornhinden.
Trykket i øjet bør kontrolleres jævnligt, når behandlingen varer mere end 14 dage.
Ved symptomer som sløret syn eller andre synsforstyrrelser bør du kontakte din læge.
Forsigtighed hos patienter med kendt eller formodet neuromuskulære sygdomme som myasthenia gravis eller Parkinsons sygdom, da øjendråberne i sjældne tilfælde kan optages i kroppen og påvirke nervesystemet.
Da øjendråberne indeholder benzalkoniumchlorid, kan de misfarve bløde kontaktlinser. Kontaktlinser skal fjernes før inddrypning, og man bør vente mindst 15 minutter, før kontaktlinserne isættes igen.
Brug af anden medicin
Samtidig brug af lokalvirkende binyrebarkhormon og gigtmidler (NSAID) kan forsinke opheling af hornhinden.
Samtidig brug af visse HIV-midler og TobradexR kan øge risikoen for bivirkninger og forstyrre kroppens egen produktion af binyrebarkhormon. Kombinationen bør undgås hvis muligt.
Kan om nødvendigt anvendes. Denne tekst afviger fra firmaets godkendte produktinformation (produktresumé).
Læs mere om gravide og medicin
Kan om nødvendigt anvendes. Denne tekst afviger fra firmaets godkendte produktinformation (produktresumé).
Læs mere om ammende og medicin
Må tappes. Om du kan tappes, afhænger dog af din sygdom.
Læs mere om bloddonorer og medicin
Virker dels ved at hæmme de vævsreaktioner, som ses efter en operation (dexamethason), dels bakteriedræbende (tobramycin).
Efter åbning: Kan opbevares i højst 4 uger.
Øjendråber, suspension. 1 ml indeholder 1 mg dexamethason og 3 mg tobramycin.
Se » indlægsseddel vedr. udseende, evt. farvestoffer og hjælpestoffer i » Parallelimporterede pakninger.
Pakninger, priser, tilskud og udlevering
øjendråber, suspension 1+3 mg/ml  (Orifarm Generics)
Læs mere om tilskud
Læs mere om udlevering
Se generelt om substitutionsregler
øjendråber, suspension 1+3 mg/ml
Tobradex Novartis, Dexamethason, Tobramycin, øjendråber, suspension 1+3 mg/ml
Information til sundhedsfaglige om
28.03.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø